《同梅季豹林叔度碧峰寺访如愚上人》
明代·徐熥

行尽空林到沃洲，满林黄叶上方秋。松遮古殿半山翠，竹隐空房三径幽。

宝盖影飘依佛座，昙花香散拂经楼。年来绮语方除障，不敢题诗赠惠休。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。